265fe98d20a7b78ebdd286e80ffe98fc
Τι είδη τζακιού υπάρχουν;
-------------------------


douleutaras.gr
2019.43
#### **1. Παραδοσιακό Τζάκι με πυρότουβλο**


Τα παραδοσιακά τζάκια με εστίες από πυρότουβλα είναι αισθητικά όμορφα, αλλά αποτελούν ίσως από τις χειρότερες επιλογές σε θέμα θερμικής απόδοσης αφού οι θερμικές τους απώλειες αγγίζουν το 90% και δεν υπάρχει η δυνατότητα να μεταφέρεται ο θερμός αέρας στον χώρο.


#### **2. Παραδοσιακό Τζάκι με μαντέμι**


Είναι καλύτερη επιλογή από άποψη θέρμανσης, σε σχέση με το παραδοσιακό τζάκι με πυρότουβλο καθώς οι θερμικές απώλειες φτάνουν 75 έως 80%. Ακόμη, τα παραδοσιακά τζάκια με εστία από μαντέμι, ξεχωρίζουν για την αντοχή τους σε υψηλότερες θερμοκρασίες.


#### **3. Ενεργειακό Τζάκι με κλειστή εστία**


Τα τελευταία χρόνια, τα ενεργειακά τζάκια κερδίζουν ολοένα και περισσότερο έδαφος κυρίως λόγω της  υψηλής τους απόδοσης αλλά και της ελάχιστης ρύπανσης που προκαλούν στο περιβάλλον. Είναι από τις καλύτερες επιλογές εάν επιθυμείς να χρησιμοποιείς το τζάκι σου για τη θέρμανση του σπιτιού σου, αφού η θερμική του απόδοση αγγίζει το 70- 85%.


#### **4. Θερμοδυναμικό Τζάκι**


Είναι το όπλο εναντίον του καπνίσματος του τζακιού. Διαθέτουν εστίες τελευταίας τεχνολογίας, εξειδικευμένους μηχανισμούς και ανεμιστήρες που διοχετεύουν τον αέρα στο εξωτερικό του σπιτιού, με αποτέλεσμα να μην καπνίζει το τζάκι.


#### **5. Θερμοϋδραυλικό Τζάκι**


Είναι μία πρωτοπόρα επιλογή για να έχεις ζεστό νερό. Το νερό κυκλοφορεί μέσα στα θερμαντικά σώματα και περνώντας από την εστία του τζακιού, θερμαίνεται και έπειτα κυκλοφορεί στα καλοριφέρ και θερμαίνει το σπίτι.


#### **6. Ηλεκτρικό Τζάκι**


Λειτουργεί με ηλεκτρική αντίσταση και δεν απαιτεί καμινάδα. Διαθέτει διακοσμητικά ξύλα από πυρίμαχο υλικό και ρυθμιζόμενη ένταση. Μπορεί να ζεστάνει ένα χώρο αποτελεσματικά και παρέχει την αίσθηση της θαλπωρής και της ζεστασιάς.


#### **7. Τζάκι Αερίου**


Τοποθετείται σε οποιοδήποτε μέρος του σπιτιού, αφού και αυτό το είδος δεν χρειάζεται καμινάδα. Πραγματοποιείται παροχή με φυσικό αέριο ή προπάνιο με ένα σύστημα άκαυστων ξύλων και η έντασή τους ρυθμίζεται με τηλεχειριστήριο.


da258116716e66bc33cfa5e2f3211c7e
Ποιοι είναι οι διαθέσιμοι τύποι τζακιών για το σπίτι σου;
---------------------------------------------------------


douleutaras.gr
2019.43
* **Συμβατικό τζάκι**: Μπορεί να είναι τετράγωνο ή μπορεί να είναι παραλληλόγραμμο. Είναι κλειστό από την δεξιά και την αριστερή του μεριά και διαθέτει μέτωπο από τσιμέντο το οποίο διαμορφώνεται όπως επιθυμείς.
* **Γωνιακό τζάκι**: Η τοποθέτησή τους είναι γωνιακή, γίνεται ανάμεσα σε δύο τοίχους και χρησιμοποιούνται συνήθως σε τετράγωνα δωμάτια και σε μικρότερους χώρους.
* **Ελεύθερο τζάκι**: Τα ελεύθερα τζάκια είναι ανοιχτά από όλες τις πλευρές και χαρίζουν ένα εντυπωσιακό οπτικό αποτέλεσμα. Χρειάζονται, είτε μεγάλο ύψος καμινάδας για να τραβάει τον καπνό, είτε ηλεκτρικό ανεμιστήρα.
* **Κρεμαστό τζάκι**: Είναι ένα ελεύθερο τζάκι που κρέμεται από το ταβάνι και ζεσταίνει σε 360 μοίρες.

75275d63572bd452bc3d7791c435820c
Γιατί να επιλέξεις τζακάδες του Douleutaras.gr για την εργασία στο τζάκι σου;
-----------------------------------------------------------------------------


douleutaras.gr
2019.43
Σε περίπτωση που δεν μπορείς να επιλέξεις το τζάκι που ταιριάζει στο χώρο σου, εμπιστεύσου την εξειδικευμένη γνώμη ενός τεχνικού τοποθέτησης της πλατφόρμας μας. Οι τζακάδες μας, καθημερινά δίνουν λύσεις σε μία ευρεία γκάμα εργασιών στον τομέα των τζακιών που περιλαμβάνουν επισκευές, κατασκευές και τοποθετήσεις, προσφέροντας επαγγελματικά αποτελέσματα. 


Χρειάζεσαι επαγγελματίες **τζακάδες** για να επιλέξεις ή να κατασκευάσεις τζάκι στο σπίτι σου; Μην ψάχνεις αλλού. Καταχώρησε την εργασία σου στην πλατφόρμα μας και θα σε φέρουμε άμεσα σε επαφή με αξιολογημένο τζακά στην περιοχή σου, για να σου δώσει προσφορά!

